เรื่องร้องเรียน (ร้องเรียน,จราจร) วันที่ 2023-09-23 02:30:32 — แขวงท่าข้าม เขตบางขุนเทียน กรุงเทพมหานคร
ติดตามผลการดำเนินงานจากกรณีร้องเรียนให้มีการรื้อถอนรั้วลวดหนามบนทางสาธารณะ

....อ้างอิงจากจากทั้งการยื่นหนังสือร้องเรียนโดยตรงกับสำนักงานเขตครั้งที่ 1 (เลขรับที่ 4842 วันที่ 24 เม.ย. 2566) และครั้งที่ 2 (เลขรับที่ 9804 วันที่ 21 ส.ค. 2566) รวมถึงผ่านทางระบบ TraffyFondue ครั้งที่ 1 (เลขติดตาม 2023-9KVYG6 วันที่ 23 ส.ค. 2566) ภายหลังมีการแจ้งกลับผ่านทางระบบ TraffyFondue จากเจ้าหน้าที่เมื่อวันที่ 18 ก.ย. 2566 ใจความว่า “ปัจจุบันอยู่ระหว่างนัดเจ้าของรั้วเพื่อทำหนังสือให้เจ้าของรั้วรับทราบเพื่อจะรื้อถอนรั้วดังกล่าวครับ ขอบคุณครับ” .....จึงอยากขอทราบความคืบหน้าในการดำเนินการต่อ โดยขออนุญาตตั้งคำถามเป็นหัวข้อๆ หากเป็นไปได้ขอทราบกรอบระยะเวลาในการดำเนินการเพื่อเสร็จสิ้นในแต่ละขั้นตอน ดังนี้ 1) เรื่องหนังสือที่ท่านต้องการแจ้งให้เจ้าของรั้วรับทราบ  ณ ปัจจุบันเสร็จเรียบร้อยแล้วหรือยัง 2) เรื่องการนัดหมายเจ้าของรั้วเพื่อส่งมอบหนังสือดังกล่าว ท่านได้ติดต่อนัดวันกับเจ้าของรั้วดังกล่าวเป็นที่เรียบร้อยหรือยัง 3) เรื่องอุปสรรคในการรื้อถอน ท่านยังพบว่ามีปัญหาหรือติดขัดในขั้นตอนที่เกี่ยวข้องอันอื่นอันใดอีกหรือไม่ อันเป็นอุปสรรคในการรื้อถอนรั้วลวดหนามดังกล่าว 4) เรื่องการลงพื้นที่เพื่อปฏิบัติการรื้อถอนรั้วดังกล่าว ท่านมีกำหนดการแน่ชัดหรือไม่ ว่าการรื้อถอนรั้วดังกล่าวจะเสร็จสิ้นออกจากทางสาธารณะเมื่อใด หรือไม่เกินภายในช่วงเวลาใด 5) ปัจจุบันล่วงเลยกำหนดการรื้อถอนจากแผ่นผ้าใบที่ลงประกาศเมื่อวันที่ 30 มิ.ย. 2566 มาแล้ว สิทธิ์การรื้อถอนดังกล่าวยังคงเป็นของเจ้าของรั้วเพียงผู้เดียว หรือตกอยู่ภายใต้อำนาจการดำเนินการของสำนักงานเขตเป็นที่เรียบร้อยแล้ว ขอความกรุณาให้ท่านช่วยชี้แจงตอบคำถามเป็นข้อๆ ตามคำถามข้างต้นเพื่อไขข้อกังวลใจของข้าพเจ้าทั้ง 5 ข้อ .....ขอบคุณสำหรับข้อมูลความคืบหน้าและช่วยดำเนินการครับ